ΓΡΑΠΤΗ ΕΡΩΤΗΣΗ E-1821/02

υποβολή: Jan Mulder (ELDR) προς την Επιτροπή

(27 Ιουνίου 2002)

Θέμα: Αύξηση περιστατικών πανώλους των χοίρων στην ΕΕ

Στην ΕΕ εμφανίζεται αύξηση των περιστατικών κλασικής πανώλους των χοίρων. Από πέρυσι τον Οκτώβριο που εγκρίθηκε η Οδηγία 2001/89/ΕΚ(1), η χρήση των λεγόμενων εμβολίων ιχνηθέτησης επιτρέπεται, ώστε να μπορεί να γίνεται γενικός εμβολιασμός στις μολυσμένες και τις γειτνιάζουσες επιχειρήσεις, με σκοπό την αναχαίτιση της εξάπλωσης της νόσου. Όμως, η χρήση αυτών των εμβολίων περιορίζεται από το γεγονός ότι δενπάρχουν εγκεκριμένα τεστ για να γίνεται διάκριση ανάμεσα στα εμβολιασμένα ζώα και σε εκείνα που έχουν μολυνθεί με φυσικό τρόπο.

1. Είναι η Επιτροπή έτοιμη να διαθέσει το συντομότερο δυνατόν έκτακτα χρήματα, είτε μέσω του έκτου προγράμματος-πλαισίου για την έρευνα, είτε μέσω των κονδυλίων που η αρμόδια επί του προϋπολογισμού αρχή προβλέπει για τη γραμμή B1-330 του προϋπολογισμού, ώστε τα ευρωπαϊκά ερευνητικά ιδρύματα να μπορέσουν να αναπτύξουν ταχύτερα τέτοια τεστ·

2. Επειδή ο ιός της πανώλους των χοίρωνπάρχει ενδημικά στους αγριόχοιρους ορισμένων περιοχών της ΕΕ, η ανάπτυξη ενός απονεκρωμένου εμβολίου που θα μπορεί να χορηγείται δια του στόματος μπορεί να έχει μεγάλη σημασία για την εξάλειψη της πανώλους των χοίρων από τον πληθυσμό των αγριοχοίρων της ΕΕ. Είναι επίσης έτοιμη η Επιτροπή να διαθέσει χρήματα για την ανάπτυξη ενός τέτοιου εμβολίου:

(1) ΕΕ L 316 της 1.12.2001, σελ. 5.

Απάντηση του κ. Busquin εξ ονόματος της Επιτροπής

(3 Σεπτεμβρίου 2002)

Η οδηγία 2001/89/ΕΚ του Συμβουλίου της 23ης Οκτωβρίου 2001, σχετικά με κοινοτικά μέτρα για την καταπολέμηση της κλασσικής πανώλους των χοίρων(1) ορίζει τα της χρήσεως ιχνηθετικών εμβολίων για την αντιμετώπιση της Κλασσικής Πανώλους των Χοίρων (ΚΠΧ), εφόσον καταστούν διαθέσιμα. Το πρόγραμμα εργασίας για το νέο πρόγραμμα-πλαίσιο έρευνας 2002-2006, τελείπό κατάρτισιν. Υπάρχουν ορισμένα πεδία όπου θα μπορούσαν ναποστηριχθούν οι εργασίες για τα ιχνηθετικά εμβόλια και τα διαγνωστικά τεστ για την διάκριση μεταξύ εμβολιασμένων και μολυσθέντων ζώων. Ειδικότερα, προωθούνται ερευνητικές δραστηριότητες για την στήριξη των κοινοτικών πολιτικών, σε συντονισμό με τις άλλες Γενικές Διευθύνσεις. Εξετάζονται, προκειμένου ναπαχθούν στο πρόγραμμα εργασίας, ιχνηθετικά εμβόλια και διαγνωστικά τεστ για διάφορες νόσους εγγεγραμμένες στον κατάλογο Α του Διεθνούς Γραφείου Επιζωοτιών (ΔΓΕ), συμπεριλαμβανομένης της ΚΠΧ. Ωστόσο, λόγω του περιορισμένου χαρακτήρα των διαθέσιμων πόρων, η έρευνα ιεραρχείται και δεν είναι δυνατόν, επί του παρόντος, ναπάρξουν εγγυήσεις για την παροχή ειδικής στήριξης για τα ιχνηθετικά εμβόλια και τα διαγνωστικά τεστ της ΚΠΧ.

Πέραν των πόρων για την, επικουρική έναντι των κοινοτικών πολιτικών, έρευνα, για την οποία έγινε λόγος παραπάνω, η Επιτροπή εξετάζει ερευνητικά πεδία για τις θεματικές προτεραιότητες του νέου προγράμματος-πλαίσιο, ενώ αναμένεται, εντός του έτους, η πρώτη πρόσκλησηποβολής προτάσεων. Οι εκδηλώσεις ενδιαφέροντος στο πλαίσιο της αξιολόγησης αυτής, αφορούν σειρά έργων σχετικών με την ΚΠΧ και άλλες νόσους του καταλόγου Α του ΔΓΕ, συμπεριλαμβανομένου του ελέγχου των πληθυσμών άγριας πανίδας,πό τον γενικότερο τίτλο ασφαλέστερες και φιλικές προς το περιβάλλον μέθοδοι παραγωγής καιγιεινότερα τρόφιμα, που περιλαμβάνει βελτίωση της κτηνοτροφίας και της μέριμνας . Είναι σαφές ότι η βελτίωση του ελέγχου των επιζωοτιών στα ζωικά κεφάλαια εντάσσεται δυνητικά στο εν λόγω πεδίο. Ωστόσο, η χρηματοδότηση της σχετικής έρευνας θα εξαρτηθεί από την έκταση της αξιολογητικής διαδικασίας και, ενδεχομένως, από την ποιότητα τωνποβληθησομένων προτάσεων στο πλαίσιο της πρόσκλησηςποβολής.

Το κονδύλιο του προϋπολογισμού B1 330 είναι αφιερωμένο, κατά βάσιν, στην συγχρηματοδότηση των προγραμμάτων των κρατών μελών για την εξάλειψη και την παρακολούθηση των κυριότερων επιζωοτιών, συμπεριλαμβανομένης της ΚΠΧ. Το 2002 διατίθεται για τον σκοπό αυτό συνολικό ποσό ύψους 155 εκατομμυρίων. Βάσει των τροποποιήσεων που επέφερε το Ευρωπαϊκό Κοινοβούλιο στο εν λόγω κονδύλιο, οι σχετικές πιστώσεις προορίζονται επίσης για τη χρηματοδότηση της ανάπτυξης ιχνηθετικών εμβολίων ή τεστ που είναι σε θέση να διακρίνουν μεταξύ νοσούντων και εμβολιασθέντων ζώων. Προτεραιότητα δόθηκε εν προκειμένω στον έλεγχο καταλληλότητας τέτοιων τεστ για τον αφθώδη πυρετό· δεσμεύονται 800 000 για τον σκοπό αυτό.

Οι γενικοί στόχοι και οι περιορισμένοι πόροι του κεφαλαίου 33, που καλύπτουν δαπάνες στον κτηνιατρικό και φυτοϋγειονομικό τομέα, σε συνδυασμό με την ανάγκη αντιμετώπισης τουψηλού κόστους των πρόσφατων επιζωοτιών βόειας σπογγώδους εγκεφαλοπάθειας και αφθώδους πυρετού, δεν επιτρέπουν, επί του παρόντος, την δέσμευση πολλών πόρων στην ανάπτυξη διαγνωστικών τεστ για την ΚΠΧ.

Ωστόσο, από το κεφάλαιο αυτό, 185 000 δεσμεύθηκαν για τη χρηματοδότηση των δραστηριοτήτων του Κοινοτικού Εργαστηρίου Αναφοράς για την ΚΠΧ (Αννόβερο) το 2002. Οι δραστηριότητες αυτές περιλαμβάνουν τη διεξαγωγή και τον συντονισμό έρευνας για τη βελτίωση του ελέγχου της ΚΠΧ. Επιχειρούνται επίσης κατάλληλες ρυθμίσεις για την κάλυψη του κόστους μιας συνάντησης πρακτικής εργασίας (workshop) που οργανώνεται από το εν λόγω εργαστήριο, με θέμα τα πλέον πρόσφατα διαγνωστικά τεστ ΚΠΧ και όπου αναμένεται να λάβουν μέρος εμπειρογνώμονες από τα κράτη μέλη.

Στο ανωτέρω πλαίσιο είναι σημαντικό να σημειωθεί ότι, ελλείψει ιχνηθετικού εμβολίου, επετράπη από τις γερμανικές αρχές στην Ρηνανία-Παλατινάτο και στην Saarland, η χρήση συμβατικού εμβολίου κατά της κλασσικής πανώλους των χοίρων στους άγριους χοίρους, μέσω δολωμάτων που λαμβάνονται από του στόματος.

Τα δύο αντίστοιχα γερμανικά προγράμματα εξάλειψης (Saarland, Ρηνανία-Παλατινάτο) για την εξάλειψη της κλασσικής πανώλους των χοίρων στους άγριους χοίρους εγκρίθηκαν με την απόφαση 2002/161/ΕΚ(2) της Επιτροπής. Η σχετική πείρα ίσως συμβάλει στη βελτίωση των μελλοντικών στρατηγικών ελέγχου.

(1) ΕΕ L 316 της 1.12.2001.

(2) Απόφαση της Επιτροπής της 22ας Φεβρουαρίου 2002 για την έγκριση των προγραμμάτων πουπέβαλε η Γερμανία για την εξάλειψη της κλασσικής πανώλους των χοίρων στους άγριους χοίρους στην Saarland και για τον επείγοντα εμβολιασμό κατά της κλασσικής πανώλους των χοίρων στους άγριους χοίρους στη Ρηνανία-Παλατινάτο και στην Saarland, ΕΕ L 53 της 23.2.2002.